
Austatud esimees
Kodanikuvabaduste, justiits- ja siseasjade komisjonile tehti kõnealuse menetluse raames ülesandeks esitada arvamus Teie komisjonile. LIBE-komisjoni koordinaatorid otsustasid oma 29. juuni 2023. aasta koosolekul esitada arvamuse kirja vormis.
[bookmark: _GoBack]Kodanikuvabaduste, justiits- ja siseasjade komisjon arutas küsimust oma 18. juuli 2023. aasta koosolekul. Sellel koosolekul[footnoteRef:1] otsustas komisjon paluda vastutaval eelarvekomisjonil lisada oma vaheraportisse järgmised ettepanekud. [1: ] 

Lugupidamisega
Juan Fernando López Aguilar



ETTEPANEKUD
[bookmark: restart]1.	Väljendab heameelt komisjoni ettepaneku üle suurendada rubriigi 4 ülemmäära, et kajastada vajadust suurema rahastamise järele uue rände- ja varjupaigaleppe loodetava vastuvõtmise kulude katteks; juhib tähelepanu, et kaasseadusandjate vahel käivad läbirääkimised, ning nõuab, et ülemmäära muutmisel võetaks arvesse nii Euroopa Parlamendi kui ka nõukogu volitusi; tunneb ka heameelt vahendite suurendamise üle reaktsioonina Ukraina-vastasest sõjast tulenevatele vajadustele ja sellele järgnenud otsusele käivitada ajutise kaitse direktiiv, mis on pannud erilise surve alla Varjupaiga-, Rände- ja Integratsioonifondi ning eeldab lähiaastatel peaaegu kindlasti suuremat integratsiooni; rõhutab sellega seoses vajadust suunata rahalisi vahendeid sisulise solidaarsuse eesmärgi saavutamisse Euroopa Parlamendi läbirääkimisvolitustes välja pakutud solidaarsusmehhanismide kaudu;

2.	tunnustab komisjoni ettepanekus kajastuvat rubriigi 6 ülemmäärade märkimisväärset suurendamist, mis on tingitud mitmesugustest ülemaailmsetest kriisidest põhjustatud üha halvenevast olukorrast paljudes naaberriikides ja mujal, rõhutades samas, et jõulisem kriisidele reageerimine on paljude ülemaailmsete probleemide tõttu hädavajalik; rõhutab, et Ukraina toetamine ei tohi tuua kaasa rahaliste vahendite kõrvalesuunamist teistest piirkondadest või temaatilistest prioriteetidest ning toonitab seetõttu humanitaarabi rahastamise suurendamist; 

3.	rõhutab, et rubriigi 6 täiendav rahastamine rände haldamise toetamiseks kolmandates riikides ei tohiks toetada lähenemisviisi, mille kohaselt kolmandatele riikidele antava finantsabi tingimuseks seatakse nende koostöö rändeküsimustes; tuletab meelde, et määrus, millega luuakse naabruspoliitika, arengu- ja rahvusvahelise koostöö instrument, eeldab koostööd kolmandate riikidega kas rändealase partnerluse või kahepoolse koostöö kaudu, mille tegemisel tuleb täielikult järgida rahvusvahelist õigust, sealhulgas rahvusvahelisi inimõigusi ja pagulasõigust;

4.	väljendab heameelt mitmeaastase finantsraamistiku muutmisega kaasnevate komisjoni seadusandlike ettepanekute üle, eelkõige ettepaneku üle võtta vastu määrus, millega luuakse Euroopa strateegiliste tehnoloogiate platvorm (STEP), ja ettepaneku üle võtta vastu määrus, millega luuakse Ukraina rahastu; tuletab seoses STEPi ettepanekuga meelde, et STEPi raames toimuva tegevuse järelevalveks vajalikke isikuandmeid tuleb koguda ja töödelda, austades täielikult õigust isikuandmete kaitsele ja eraelu puutumatusele.

